《彩虹桥》
明代·赵介

断港冲波百步遥，何年鞭石驾长桥。苍龙饮水涵秋月，螮蝀横空锁暮潮。

此柱无人题驷马，夕阳有客系兰桡。蹇驴晓踏新泥滑，恰似灞桥春雪消。

作者简介：（?—1389）元明间广东番禺人，字伯贞。博通诸经及释、老书。元末，与孙蕡等俱受何真礼遇，号广中五先生。入明，闭户读书，不求仕进，屡荐皆辞。坐累逮赴京师，途中卒于南昌。有《临清集》，另有《广中五先生诗》。